**City Ground** je viacúčelový štadión v anglickom meste Nottingham slúžiaci najmä na futbalové zápasy. Štadión je domovským štadiónom klubu Nottingham Forest, ktorý momentálne pôsobí v Premier League. S kapacitou štadióna 30 445 divákov je to 24. najväčší štadión v Anglicku.

História
--------

Nottingham Forest FC sa presťahoval na svoj nový štadión 3. septembra 1898 - 33 rokov po založení klubu. 12. októbra 1957 bola na City Ground otvorená nová tribúna East Stand, ktorá mala lavičky až pre 2 500 fanúšikov. Nové svetlomety boli prvýkrát oficiálne zapnuté 11. septembra 1961. Rekordný počet divákov bola stanovený v októbri 1967, keď Forest porazil Manchester United 3:1 pred zrakmi 49 946 divákov.

Hlavná tribúna bola z veľkej časti prestavaná v roku 1965, ale 24. augusta 1968 vypukol počas zápasu proti Leeds United požiar. Ten vypukol v kotolni tesne pred koncom polčasu. Tribúna bola značne poškodená, ale napriek tomu nebol žiadny z divákov zranený.

Hlavná tribúna bola postavená v roku 1980 za 2 milióny libier. Nová tribúna mala kapacitu pre 10 000 divákov. Súčasťou tejto tribúny bolo aj 36 šatní a veľká prijímacia hala. Drámy anglického futbalu na konci 80. rokov viedli k rekonštrukcii tribúny Bridgford v roku 1992, ktorá mala po rekonštrukcií 7 710 miest. Neobvyklý tvar strechy bol navrhnutý tak, aby umožnil slnečnému svetlu dosiahnuť na neďaleké domy na Colwick Road.

Trent End je najnovšia tribúna na City Ground. Bola prestavaná pred majstrovstvá Európy vo futbale v roku 1996. Pridalo to 7 338 miest, čím sa celková kapacita štadióna zvýšila na 30 576.

Tribúny
-------

Na štadióne sa nachádzajú štyri tribúny:

* Trent End
* Brian Clough Stand
* Bridgford Stand
* Peter Taylor Stand (niekedy označovaný aj ako Main Stand)

Prestavba štadióna
------------------

28. februára 2019 klub potvrdil predĺženie prenájmu mestského pozemku, čo mu umožnilo pokračovať v plánoch na prestavbu štadióna a jeho okolia. Ústredným bodom bude nahradenie súčasnej tribúny Peter Taylor Stand novou tribúnou s kapacitou 10 000 miest a vylepšenia v okolí Trent End a tribún Brian Clough Stand a Bridgford Stand. Na novej tribúne Peter Taylor Stand sa bude nachádzať múzeum, nový fanshop, skyboxy a celý rad možností salónikov a reštaurácií.

Vďaka novej najmodernejšej štruktúre sa kapacita City Ground stane najvyššou v East Midlands a po dokončení dosiahne 38 000 miest na sedenie. 

Klub veril, že stavebné práce sa začnú na konci sezóny 2019/20. Plány prestavby boli dočasne pozastavené z dôvodu pandémie COVID-19. 1. júna 2021 Nottingham Forest predložil prerobenú žiadosť na prestavbu štadióna. Po dlhom oneskorení 28. júla 2022 udelila rada mestskej časti Rushcliffe klubu stavebné povolenie.

Zápasy UEFA Euro 1996
---------------------

*Viac v článku: Majstrovstvá Európy vo futbale 1996*

Nasledujúce zápasy sa hrali na City Ground počas skupinovej fázy turnaja UEFA EURO 1996.

| Dátum |  | Výsledok |  | Kolo |
| --- | --- | --- | --- | --- |
| 11. jún 1996 | Turecko Turecko | 0 : 1 | Chorvátsko Chorvátsko | Skupinová fáza |
| 14. jún 1996 | Portugalsko Portugalsko | 1 : 0 | Turecko Turecko | Skupinová fáza |
| 19. jún 1996 | Chorvátsko Chorvátsko | 0 : 3 | Portugalsko Portugalsko | Skupinová fáza |

Panoráma City Ground z tribúny Trent End

Referencie
----------


1. ↑  WRIGHT, Don. *Forever Forest: The Official 150th Anniversary History of the Original Reds*. [s.l.] : Stroud: Amberley Publishing, 2015. ISBN 9781445661315. Chybné ISBN. S. 60.
2. ↑   *City Ground (Trentside) – StadiumDB.com* [online]. stadiumdb.com, [cit. 2023-06-27]. Dostupné online.
3. ↑  SMART, Andy. *The day when flames ripped through Nottingham Forest's Main Stand* [online]. NottinghamshireLive, 2018-08-24, [cit. 2023-06-27]. Dostupné online. (po anglicky)
4. ↑  COURT, Stuart. *Ground Guide - City Ground* [online]. www.tothe92.co.uk, [cit. 2023-06-27]. Dostupné online. (po anglicky)
5. ↑  DAVIES, Matt; CLAPSON, Sarah; WAKEFIELD, Mark. *Nottingham Forest plans for City Ground redevelopment and how things stand* [online]. NottinghamshireLive, 2022-12-06, [cit. 2023-06-27]. Dostupné online. (po anglicky)
6. ↑  CLUB, Nottingham Forest Football. *Nottingham Forest FC* [online]. Nottingham Forest Football Club, [cit. 2023-06-27]. Dostupné online.
7. ↑  CLAPSON, Sarah. *Forest have 'solid grounds for optimism' on City Ground planning approval* [online]. NottinghamshireLive, 2022-03-04, [cit. 2023-06-27]. Dostupné online. (po anglicky)
8. ↑   Nottingham Forest stadium redevelopment plan approved. *BBC News*, 2022-07-28. Dostupné online [cit. 2023-06-27]. (po anglicky)

Zdroj
-----

*Tento článok je čiastočný alebo úplný preklad článku City Ground na anglickej Wikipédii.*

|  |  |
| --- | --- |
| Portal | Futbalový portál |